༄༅། །དབང་གོང་མ་གསུམ་གྱི་ས་མ་འགྲེལ་བཞུགས་པ་ལགས་སོ༔ ༔
དང་པོ་གསང་དབང་གི་ས་མ་འགྲེལ་བཞུགས་སོ༔

ཨོ་རྒྱན་པདྨ་བདག་འདྲ་ཡིས༔ ཕྱི་རབས་རྣམས་ཀྱི་དོན་ཆེད་དུ༔ གསུམ་པའི་དབང་གི་ལག་ལེན་ལས༔ འཁྲུགས་སྡེབ་ས་བཅད་བསྟན་པར་བྱ༔ དང་པོ་གསང་བའི་དབང་བསྐུར་འདི་ལ་དོན་གསུམ་སྟེ༔ མདོར་བསྟན་པ་དང་༔ རྒྱས་པར་བཤད་པའོ༔ དང་པོ་ལ་གསུམ་སྟེ༔ ཀླད་ཀྱི་ ཆགས་ཅན་འཇུག་ཕྱིར་དོན་དང་༔ གཞུང་གི་དོན་དང་༔ མཇུག་གི་དོན་ནོ༔ དང་པོ་ཀླད་ཀྱི་དོན་རྒྱས་པར་བཤད་པ་ལ་དྲུག་སྟེ༔ ཕྱག་འཚལ་ རིགས་ཀྱི་ཌཱཀྐི་བ་དང་༔ སྣོད་རིགས་ལྡན་བསྟན་པ་དང་༔ མཚན་ཌཱིཀྐི་སྙིང་ཏིག་བསྟན་པ་དང་༔ དོན་ཆེད་ ཆགས་ཅན་འཇུག་ཕྱིར་བསྟན་པ་དང་༔ བསྟན་བཅོས་མཛད་པ་པོ་ ཨོ་རྒྱན་པདྨས་བསྟན་པ་དང་༔ སྨོན་ལམ་གྱིས་མཇུག་ལས་ཅན་གཅིག་བསྡུ་བའོ༔  གཞུང་གི་དོན་ལ་གསང་དབང་ གཉིས་ཏེ༔ མདོར་བསྟན་པ་དང་༔ རྒྱས་པར་བཤད་པའོ༔ དང་པོ་ལ་གསུམ༔ ཀླད་དང་༔ གཞུང་༔ མཇུག་གོ༔ དང་པོ་ཀླད་ཀྱི་དོན་རྒྱས་པར་བཤད་པ་ལ་བརྒྱད་དེ༔ དང་པོ་བུམ་དབང་ཚར་རྗེས་སྐབས་བསྟན་པ་དང་༔ ལྷོའི་ ཕྱོགས་དང་༔ དུས་སྲོད་ཀྱི་དང་༔ རྫས་བསགས་པ་ བདུད་རྩི་ལྔ་དང་ཕྱག་རྒྱ་དང་༔ སློབ་དཔོན་ མཚན་ཉིད་དང་ལྡན་པ བསྟེན་པ་དང་༔ གསེར་གྱི་མཎྜལ་དང་༔ རིག་མ་དབུལ་བླ་མ་ལ་དབང་ཞུ་བའི་ཕྱིར་ཞིང་གསོལ་བ་གདབ་པའོ༔  གཞུང་དངོས་ལ་གཉིས་ཏེ༔ མདོར་བསྟན་པ་དང་༔ རྒྱས་པར་བཤད་པའོ༔ དང་པོ་མདོར་བསྟན་པ་ལ་བདུན་ཏེ༔ སྒོམ་པ་མཆོད་བསྟོད་རིམ་པ་དང་༔ སློབ་མས་བྱ་བའི་རིམ་པ་དང་༔ སློབ་མ་ལ་དམ་ཚིག་དབོག་པ་དང་༔ ཡེ་ཤེས་དབབ་པ་དང་༔ ལུས་རྒྱལ་བའི་དཀྱིལ་འཁོར་དུ་ངོ་སྤྲད་པ་དང་༔ ཡུམ་གྱི་བྱང་སེམས་དབབ་པ་དང་༔ དབང་བསྐུར་བའོ༔ གཞུང་རྒྱས་པར་བཤད་པ་དང་པོ་ལ་གསུམ་སྟེ༔ མངོན་རྟོགས་ཌཱཀྐིའི་བསྒོམས་པ་དང་༔ གསོལ་བ་ བླ་མ་ལ་གདབ་པ་དང་༔ མཆོད་པ་བྱ་བའོ༔ བླ་མ་ཡི་དམ་ཌཱཀྐི་ལ༔

གཉིས་པ་སློབ་མས་བྱ་བའི་རིམ་པ་ ལ་གསུམ་སྟེ༔ མེ་ཏོག་ བླ་མ་ཡབ་ཡུམ་ལ་དོར་བ་དང་༔ ཕྱག་འཚལ་བ་ལ་བླ་མ་ཡབ་ཡུམ་དང་༔ བསྐོར་བ་བླ་མ་ཡབ་ཡུམ་ལ་བྱ་བའོ༔  གསུམ་པ་ལ་ དམ་ཚིག་ཕོག་པ་གཉིས་ཏེ༔ བླ་མས་དབོག་པ་དང་༔ སློབ་མས་དམ་ཚིག་བསྲུང་བའོ༔ བཞི་པ་ཡེ་ཤེས་དབབ་པ་ལ་ལྔ་སྟེ༔ གདོང་རས་ཀྱིས་བཅིངས་པ་དང་༔ དམིགས་པ་ཀྱེ་མ་བསླབ་པ་དང་༔ དབབ་པ་ གསོལ་བ་གདབ་དངོས་དང་༔ ཕེབས་པའི་བདེ་སྟོང་རྟགས་ངོས་བཟུང་བའོ༔ ཡེ་ཤེས་ལྔ་པ་ལ་གསུམ་སྟེ༔ དཔེ་དོན་བུམ་དབང་དུས་ངོ་སྤྲད་པ་དང་༔ ཡེ་ནས་འཁོར་ལོ་ལྔ་དང་གནས་པ་བསྟན་པ་དང་༔ ལྷ་ངོ་བསྟན་པའོ༔ དྲུག་པ་ཡུམ་གྱི་བྱང་སེམས་ལ་བཞི་སྟེ༔ ཡུམ་དང་མཁའ་བཾ་ལས་པདྨ་གསང་བྱིན་གྱིས་བརླབ་པ་དང་༔ ཡབ་ཧཱུཾ་ལས་དང་རྡོ་རྗེ་བྱིན་གྱིས་བརླབ་པ་དང་༔ མཆོད་ཅིང་བདེ་བས་དངས་མ་དབབ་པ་དང་༔ བྱང་སེམས་བྷ་ག་ནས་མེ་ལོང་གིས་བླང་བའོ༔ བདུན་པ་ལའང་བཞི་སྟེ༔ བདུད་རྩི་མངར་གསུམ་དང་ལྕེ་ལ་བཞག་པ་དང་༔ རྡོ་རྗེའི་ཚིག་ཀྱེ་མ་གིས་བསྐུལ་བ་དང་༔ ཏིང་ངེ་འཛིན་དབུ་མ་བསྒོམ་པ་དང་༔ དོན་ངོས་བདེ་སྟོང་གི་བཟུང་སྟེ་བསྒོམ་པའོ༔  མཇུག་གི་དོན་ལ་གཉིས་ཏེ༔ དོན་མདོར་བསྟན་པ་དང་༔ རྒྱས་པར་བཤད་པའོ༔ བསྡུས་པའི་དོན་ལ་གཉིས་ཏེ༔ ཡོན་ཏན་དང་མདོར་བསྟན་འབྲས་བུའོ༔ རྒྱས་པར་བཤད་པ་ལ་དགུ་སྟེ༔ སྒྲིབ་པ་གང་ངག་གི་དག་པ་དང་༔ ངག་གི་སྔགས་ནུས་པ་དང་ལྡན་པ་དང་༔ བརྟེན་བྱ་ཤ་ལྔ་བདུད་རྩི་ལྔ་གང་བརྟེན་པ་དང་༔ གང་རྗེས་སུ་བསྐྱེད་རྫོགས་གནང་བ་དང་༔ ས་གང་དགུ་པ་གནོན་པ་དང་༔ ཕྲིན་ལས་དབང་གི་གང་འགྲུབ་པ་དང་༔ འབྲས་བུ་གང་ལོངས་སྤྱོད་རྫོགས་སྐུ་ཐོབ་པ་དང་༔ སྨོན་ལམ་ལས་ཅན་ལ་གདབ་པའོ༔ གསང་དབང་གནད་ཀྱི་ས་མ་འགྲེལ༔ བདག་འདྲ་ཨོ་རྒྱན་པདྨ་ཡིས༔ མ་འོངས་གོ་བ་སླ་ཕྱིར་བཀོད༔ ལས་ཅན་ཅིག་དང་འཕྲད་པར་ཤོག༔ ས་ཡ་ཡ༔ རྒྱ་རྒྱ་རྒྱ༔